CELEX: 62011TN0168
Language: sk
Date: 2012-04-25 00:00:00
Title: Vec T-168/11: Žaloba podaná 25. apríla 2012 — AQ/Európsky parlament

18.8.2012   
            
            
               SK
            
            
               Úradný vestník Európskej únie
            
            
               C 250/15
            
         Žaloba podaná 25. apríla 2012 — AQ/Európsky parlament
   (Vec T-168/11)
   2012/C 250/29
   Jazyk konania: poľština
   
      Účastníci konania
   
   
      Žalobca: AQ (Żary, Poľsko) (v zastúpení: K. Rosiak, právny poradca)
   
      Žalovaný: Európsky parlament
   
      Návrhy
   
   Zástupca poverený zastupovaním žalobcu navrhuje:
   
               —
            
            
               určiť, že žaloba je neprípustná a vo veci samej bolo rozhodnuté,
            
         
               —
            
            
               určiť, že na zaplatenie náhrady škody požadovanej žalobcom neexistuje právny základ z dôvodu neexistencie skutočnej a jednoznačne zistenej škody spôsobenej konaním alebo opomenutím Európskeho parlamentu.
            
         
      Dôvody a hlavné tvrdenia
   
   Zástupca poverený zastupovaním žalobcu na podporu svojich návrhov uvádza tri dôvody.
   
               1.
            
            
               Prvý dôvod:
               
                           —
                        
                        
                           Iba v prípade, že Všeobecný súd zistí, že list Európskeho parlamentu zo 7. júla 2008 obsahuje rozhodnutie petičného výboru o skoršom podaní žalobcu, ktoré je z vecného hľadiska v celom rozsahu totožné s petíciou, možno prijať záver, že Európsky parlament v predmetnej veci porušil podstatné formálne náležitosti (Rokovací poriadok Európskeho parlamentu) a opomenul adresovať žalobcovi akt ako odpoveď na petíciu, ktorá mu bola predložená.
                        
                     
         
               2.
            
            
               Druhý dôvod:
               
                           —
                        
                        
                           Keďže sa však petícia netýka záležitosti, ktorá patrí do rozsahu činnosti Európskej únie, nemá žalobca záujem na právnej ochrane.
                        
                     
         
               3.
            
            
               Tretí dôvod:
               
                           —
                        
                        
                           Žaloba je neprípustná aj z dôvodu, že lehota na účinné podanie žaloby uplynula tak podľa článku 230 ES (teraz článok 263 ZFEÚ), ako aj podľa článku 232 ES (teraz článok 265 ZFEÚ) už v čase, keď žalobca podal návrh na schválenie žiadosti o právnu pomoc.